Her til morgen blev der fundet en livløs person i vandet ved Frederikshavn, som blev erklæret død på stedet. Nordjyllands Politi fik hurtigt identificeret personen, men ville ikke give nogen yderligere oplysninger, før de havde underrettede familien. De pårørende er nu underrettet og ankommet til Hjørring Sygehus. - Vi kan fortælle, at det er en 40-årig mand fra Polen, siger vagtchefen ved Nordjyllands Politi, Jesper Sørensen. Den 40-årige mand var i Frederikshavn for at arbejde. Hvordan han er død, ved Nordjyllands Politi endnu ikke. - Jeg formoder, at der ligsyn i morgen, hvor dødsårsagen vil blive fastslået, siger vagtchefen.
Det er en 40-årig mand fra Polen, der blev fundet død tirsdag morgen i vandet syd for Frederikshavn.